text: Jelling sender to busser til Christiansborg
  29 marts 2017 kl. 10.15
  Mere end 100 skolebørn og 15 voksne er på vej mod Christiansborg for demonstrere imod udvisningen af deres kammerat Alaa Shamasne og hendes familie.
  I to busser er de på vej til hovedstaden for at få politikerne i tale, da skoleeleverne og deres forældre i Jelling synes, at det er helt urimeligt, at  deres gode veninde, 15-årige Alaa Shamasneh sammen med sin familie, skal udvises efter syv år i Danmark.
  Familien Shamasneh kom til Danmark fra Palæstina  i 2010. Allerede i november samme år gav Flygtningenævnet familien afslag på asyl, da nævnet vurderede, at familien ikke var forfulgt. Siden har familien uden held forsøgt at få omgjort den afgørelse.
  Mandag fik familien at vide, at de i morgen torsdag bliver hentet og bragt til Udrejsecenter Sjælsmark.
  